open-index/open-wikipedia-markdown huggingface dataset:
Breakaway (שיר)

**Breakaway** הוא סינגל שהוקלט על ידי הזמרת-יוצרת האמריקאית קלי קלרקסון, מתוך אלבום האולפן השני שלה, Breakaway. השיר יצא לאור ב-19 ביולי 2004, על ידי חברת התקליטים תקליטי RCA, כסינגל החמישי והאחרון מתוך האלבום. השיר תיפקד גם כשיר הנושא של הסרט "יומני הנסיכה 2: אירוסין מלכותיים".

השיר הגיע למקום השישי במצעד הבילבורד הוט 100.

## רקע וכתיבה
השיר נכתב על ידי אבריל לאבין (חתומים עליו גם ברידג'ט בננאטה ומת'יו ג'רארד) אך הוא לא נכלל באלבומה מכיוון שלא התאים לשאר השירים באלבום. לאבין שחררה גרסה שלה לשיר בשנת 2022 בציון 20 שנים לצאת אלבומה הראשון.

כשהשיר עבר לקלי הוא הופק על ידי ג'ון שנקס. איגוד תעשיית ההקלטות האמריקאי העניק לשיר את תואר הפלטינה הכפולה על מכירות של למעלה משני מיליון עותקים במדינה, מה שהופך אותו לאחד משיריה הנמכרים ביותר של קלרקסון.

הווידאו קליפ הרשמי של השיר הועלה ליוטיוב באוקטובר 2009, תוך שצבר למעלה מ-90 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי דיסני
קטגוריה:שירי קלי קלרקסון
קטגוריה:שירים באנגלית
קטגוריה:שירים שנכתבו על ידי אבריל לאבין
קטגוריה:וידאו קליפים שבוימו על ידי דייב מאיירס
קטגוריה:שירים מסרטי קולנוע
קטגוריה:בלדות משנות ה-2000
קטגוריה:בלדות פולק
קטגוריה:בלדות פופ
קטגוריה:סינגלים בהוצאת RCA רקורדס
ליגת ההוקי האסייתית

**ליגת ההוקי האסיאתית** (באנגלית: **Asia League Ice Hockey**) היא אגודה, שפעילותה העיקרית היא לקיים את אליפות ההוקי, בה משתתפות תשע קבוצות מיפן, סין, דרום קוריאה ורוסיה. מטה הליגה נמצא ביפן. בכל שנה לאחר סיום הפלייאוף מוענק לזוכה גביע מיוחד.

הליגה הוקמה בשנת 2003 בגלל הירידה בפופולריות של ענף ההוקי ביפן ויצירת ליגת הוקי בדרום קוריאה. מטרתה לקדם הוקי ולפתח את איכויותיהם של השחקנים. הליגה כללה במקור חמש קבוצות משתי מדינות והתרחבה לארבע מדינות ותשע קבוצות (מעונת 2015/2016).

## קבוצות הליגה

### זכיות
### לפי מועדונים

### לפי מדינה

## קישורים חיצוניים

* 
* פדרציית ההוקי היפנית
* איגוד ההוקי הסיני
* איגוד ההוקי הקוריאני

## הערות שוליים

קטגוריה:אסיה: תחרויות ספורט
קטגוריה:רוסיה: הוקי קרח
Behind These Hazel Eyes

**Behind These Hazel Eyes** הוא סינגל שהוקלט על ידי הזמרת-יוצרת האמריקאית קלי קלרקסון, מתוך אלבום האולפן השני שלה, Breakaway. השיר יצא לאור ב-12 באפריל 2005, על ידי חברת התקליטים תקליטי RCA, כסינגל השני מתוך האלבום.

השיר הגיע למקום השישי במצעד הבילבורד הוט 100.

## רקע וכתיבה
השיר נכתב על ידי קלי קלרקסון ביחד עם מקס מרטין וד"ר לוק והופק על ידי מרטין וד"ר לוק גם כן. איגוד תעשיית ההקלטות האמריקאי העניק לשיר את תואר הפלטינה על מכירות של למעלה ממיליון עותקים במדינה, מה שהופך אותו לאחד משיריה הנמכרים ביותר של קלרקסון.

הווידאו קליפ הרשמי של השיר הועלה ליוטיוב במרץ 2010, תוך שצבר למעלה מ-60 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי קלי קלרקסון
קטגוריה:שירים באנגלית
קטגוריה:שירים שנכתבו על ידי ד"ר לוק
קטגוריה:שירים שנכתבו על ידי מקס מרטין
קטגוריה:שירים שנכתבו על ידי קלי קלרקסון
קטגוריה:שירים שהופקו על ידי ד"ר לוק
קטגוריה:שירים שהופקו על ידי מקס מרטין
קטגוריה:וידאו קליפים שבוימו על ידי ג'וזף קאהן
קטגוריה:שירים על כאב לב
קטגוריה:בלדות משנות ה-2000
קטגוריה:בלדות פופ
קטגוריה:בלדות רוק
קטגוריה:זוכי פרס בחירת הנוער: שירים
קטגוריה:סינגלים בהוצאת RCA רקורדס
ג'קובה (עיר)

**ג'קובה** (באלבנית: **Gjakova** או **Gjakovë**; בסרבית בכתב לטיני: **Đakovica**, בסרבית בכתב קירילי: **Ђаковица**) היא עיר שנמצאת במחוז ג'קובה  שבמערב קוסובו. על פי מפקד האוכלוסין משנת 2011, היו בעיר 40,827 תושבים, ובמטרופולין 94,556 תושבים.

העיר שוכנת בחלק הדרומי-מערבי של קוסובו, בערך באמצע הדרך בין הערים פץ' ופריזרן. וכ- מהים האדריאטי. העיר ממוקמת כ-208 ק"מ צפונית-מזרחית לטירנה, 145 ק"מ צפונית-מערבית לסקופיה, 80 ק"מ מערבית לבירת פרישטינה, 435 ק"מ דרומית לבלגרד וכ-263 ק"מ מזרחית לפודגוריצה.

העיר ג'קובה מאוכלסת מאז התקופה הפרהיסטורית. במהלך התקופה העות'מאנית היא שימשה כמרכז סחר במסלול בין שקודר לאיסטנבול.

## שם
השם האלבני עבור העיר הוא ג'קובה, ואילו שם הסרבי הוא Đakovica*.* ישנן מספר תאוריות על מקור שם הכפר, למשל מהשם האישי יעקב המילה הסרבית đak (תלמיד); או מהמילה האלבנית "דם" (gjak).

## היסטוריה
### ימי הביניים

ימין|ממוזער|210x210 פיקסלים|מסגד הדום וכנסיית הקדושים פאולוס ופטרוס מאפיינים את מרכז העיר ההיסטורי
שמאל|ממוזער|210x210 פיקסלים|הבזאר העתיק בג'קובה הוא העתיק ביותר בקוסובו והיה לב הכלכלה בעיר.

### התקופה המודרנית
ג'קובה סבלה מאוד מצבאות סרביה ומונטנגרו במהלך מלחמת הבלקן הראשונה. הניו יורק טיימס דיווח ב-1912, תוך ציטוט מקורות אוסטרו-הונגריים, כי אנשים היו תלויים על הגרדום משני צידי הדרך, וכי הדרך ג'קובה הפכה ל"סמטת גרדום". באזור ג'קובה הקימה המשטרה הצבאית המונטנגרית את חיל הז'נדרמריה המלכותי (*Kraljevski žandarmerijski kor*), המכונה *krilaši*, שהתעלל ונקט באלימות רבה נגד האוכלוסייה הנוצרית הלא אורתודוקסית.

## קישורים חיצוניים

* 
* "Jakova" . אנציקלופדיה בריטניקה (מהדורה 11). 1911.

## הערות שוליים

קטגוריה:קוסובו: ערים
להציל את חיות הבר

**להציל את חיות הבר** היא סדרה תיעודית העוקבת אחר בית החולים לחיות בר של הספארי ורשות הטבע והגנים ששודרה בטלוויזיה החינוכית החל מאפריל 2018 עד לסגירתה ובכאן חינוכית. פרקי הסדרה, המקוריינים באופן הומוריסטי על ידי קובי פרג', מלווים את האנשים העוסקים בהצלת מגוון חיות הבר ובהשבתן בחזרה אל הטבע. הסדרה עוקבת אחר צוות בית החולים, פקחי רשות הטבע והגנים, האזרחים המוצאים את חיות הבר הפגועות וכמובן אחר בעלי החיים בתהליך החלמתם וחזרתם הביתה אל סביבתם הטבעית. את יצירת הסדרה מובילים במאי הסדרה ארז ברנהולץ ואלעד גולדמן העורך הראשי.

באוקטובר 2020 יצאו פרקי הסדרה עם קריינות בערבית במכאן 33.

הסדרה זכתה בפרס סדרת התעודה בתחרות פרסי הטלוויזיה לילדים ולנוער ה-1.

## סקירת הסדרה

## פרקים
### עונה 1 ([[הטלוויזיה החינוכית הישראלית|חינוכית]])

### עונה 2 ([[כאן חינוכית]])

### עונה 3 ([[כאן חינוכית]])

### עונה 4 ([[כאן חינוכית]])

## פרסים ומועמדויות

## ראו גם
* בית החולים לחיות בר

## קישורים חיצוניים

*"להציל את חיות הבר", דף התכנית באתר כאן חינוכית
* 

קטגוריה:סדרות טלוויזיה ישראליות לילדים
קטגוריה:סדרות טלוויזיה תיעודיות ישראליות
קטגוריה:הטלוויזיה החינוכית הישראלית - תוכניות תעודה
קטגוריה:כאן חינוכית: תוכניות וסדרות
קטגוריה:זוכי פרס האקדמיה לטלוויזיה: תוכניות וסדרות
קטגוריה:זוכי תחרות פרסי הטלוויזיה לילדים ולנוער: תוכניות וסדרות
קטגוריה:הספארי ברמת גן
קטגוריה:סדרות טלוויזיה ישראליות שעלו לשידור בשנת 2018
חומוסייה

[ממוזער|[תור (סדר)|תור משתרך מחוץ לחומוסיית אבו חסן ביפו]]
**חומוסייה** היא מסעדה המגישה בתור המאכל העיקרי בתפריט מנות חומוס שונות.

בדרך כלל לצד החומוס יציעו החומוסיות מאכלים כגון צ'יפס, סלט ירקות, וכדורי פלאפל (שהם גם מאכל שהמרכיב העיקרי בו הוא גרגירי חומוס). בדרך כלל יוגשו לצד החומוס, ובמחיר המנה, פיתות, בצל חי חתוך וכן לעיתים סחוג, תטבילה - רוטב חמוץ-חריף מלימון ומפלפלים חריפים, וכן חמוצים וזיתים. לרוב יציעו החומוסיות מספר מנות חומוס שונות, ובהן מסבחה (או בווריאציה שלה "משוואשה", שבה גרגירי החומוס מעוכים קלות), חומוס פול, חומוס גרגירים, חומוס עם ביצה קשה, חומוס "משולש" (חומוס, פול ומסבחה), חומוס "קומפלט" (חומוס, פול וביצה), חומוס עם בשר, וכיוצא באלה. כמו כן לעיתים יוצעו מנות נוספות שניתן לאכול בצורת "ניגוב" (שבה הפיתה משמשת במקום סכו"ם), כמו טחינה, לאבנה או מחלוטה (פול מבושל עם טחינה).
[ממוזער|צלחת [חומוס עם שמן זית, צנוברים, פטרוזיליה ופפריקה]]
רוב החומוסיות בישראל מונות סניף אחד, אך פועלות גם מספר רשתות חומוס המונות מספר סניפים, ובהן: חומוס אליהו (המונה 75 סניפים), חומוס בהדונס (המונה 18 סניפים), חומוס פינתי (המונה 12 סניפים) וחומוס כספי (המונה 11 סניפים). עם החומוסיות הידועות ביותר בישראל ניתן למנות את חומוס אבו חסן ביפו, חומוס סעיד בשוק העיר העתיקה בעכו, מסעדת חליל ברמלה, ואבו שוקרי באבו גוש.

ישנן חומוסיות, המציעות תפריט מגוון יותר לצד המנות המבוססות-חומוס, לרוב מאכלים מהמטבח הים-תיכוני, כגון בשרים על האש.

שעות הפתיחה של החומוסיות מוקדמות יחסית למסעדות אחרות. יש מעט חומוסיות אשר פתוחות או מציעות חומוס טרי אחרי השעה 15:00.

החומוסיות מהוות נדבך משמעותי מענף המסעדנות ומהקולינריה הישראלית. פעמים רבות נוהגים לפרסם עיתונים ומגזיני אוכל בישראל רשימות של החומוסיות הטובות ביותר. כמו כן, הן מהוות נושא סיקור לאתרי אינטרנט, כגון "חומוס להמונים".

## קישורים חיצוניים

* 
* 
* חומוס להמונים, בלוג המסקר את נושא החומוס, ובו סקירות רבות על חומוסיות

## הערות שוליים

קטגוריה:חומוס
קטגוריה:מסעדות לפי סוג
מייקל דיינגרפילד

**מייקל דיינגרפילד** (באנגלית: **Michael Daingerfield**; נולד ב-24 באוקטובר 1970) הוא מדבב ושחקן קנדי. הוא ייסד את בית הספר לדיבוב On The Mic Training בוונקובר.

## קורות חיים
דיינגרפילד נולד וגדל בטורונטו בירת אונטריו. הוא בוגר תואר ראשון במנהל עסקים מאוניברסיטת MSU  שבקנטקי. שיחק טניס בבית הספר התיכון, באוניברסיטה וגם לאחר מכן.

## קריירה
### דיבוב

### משחק

### משחקי וידאו

## קישורים חיצוניים
* 

## הערות שוליים

קטגוריה:שחקני קולנוע וטלוויזיה קנדים
קטגוריה:מדבבים קנדים
קטגוריה:קנדים שנולדו ב-1970
השופטת ליטל

**השופטת ליטל** היא תוכנית טלוויזיה קומית ישראלית לילדים, ששודרה בכאן חינוכית החל מדצמבר 2019 בהנחיית ליטל שוורץ בתפקיד שופטת. התוכנית כללה עונה 1 ו-30 פרקים.

## מבנה התכנית
מדי פרק בבית המשפט, דנים במקרה בו ילד או ילדה תובעים את ההורים שלהם או את אחיהם או את המורים שלהם או את החברים שלהם והשופטת ליטל מנסה לפענח את התיק באופן קומי בעזרת עורכי הדין הקומיקאים.

התכנית דומה במבנה לתוכנית "מרגול שופטת" בהנחיית מרגלית צנעני ששודרה בקשת ולתוכנית הקומדיה מחוץ לחוק שהנחה רועי לוי.

## מערכונים
**הצגת המקרה (הטביעה)** - עורך הדין מטעם התביעה מציג את המקרה

**שלב הצגת המקרה (ההגנה)** - עורך הדין מטעם ההגנה מציג את המקרה

**שלב הטיעונים (הטביעה)** - עורך הדין מטעם התביעה מציג את טיעוניו

**שלב הטיעונים (ההגנה)** - עורך הדין מטעם ההגנה מציג את טיעוניו

**שלב ההוכחות (מופיע בחלק מהפרקים)** - אחד מעורכי הדין עורך מעין מבחן לתובע או לנתבע, בדרך כל בעזרת שעשועון

**שעשועון/משחק (מופיע בחלק מהפרקים)** - לאחר שלב ההוכחות, התובע או הנתבע עושים שעשועון שמסביר למה הם צריכים לנצח או להפסיד

**המומחה לענייני דברים (מופיע בחלק מהפרקים)** - יאיר פיש (פיש) מסביר את מה שהמשפט דן בו

**פסק הדין** - השופטת ליטל פוסקת את פסק הדין

## שחקנים
*ליטל שוורץ - השופטת ליטל

### עורכי הדין הסטנדאפיסטים
*אילן קובץ' - עורך דין סטנדאפיסט
*נגה ד'אנג'לי - עורכת דין סטנדאפיסטית
*לילך לשם ברנע - עורכת דין סטנדאפיסטית
*דרור טייכנר - עורך דין סטנדאפיסט
*חגי טוריסקי - עורך דין סטנדאפיסט
*נועה מנור - עורכת דין סטנדאפיסטית
*יאיר אורבך - עורך דין סטנדאפיסט

## רשימת הפרקים
# אבא תתבגר
# השף הצעיר
# ההסכם שהופר
# אצל מי השלט?
# הריקוד הגנוב
# למה לי אחים?
# אמא דאגנית
# אין לי סים
# אמא מעשנת
# האספנית
# דמי כיס
# גם אני רוצה!
# אמא מסמסת
# טבעונים וצמחונים
# אינסטגרם
# "הצ'ייסר" לא משלם
# אמא מביכה
# משחקים של בנים
# משפחה גדולה
# תמונות ילדות
# סבא מנשק
# לק
# הסרטון המפליל
# תמימות
# תנו לי כלב
# תאומות
# קולורדו
# רופאה כמו אבא
# גלוטן
# יום הולדת

## קישורים חיצוניים
* 
* "השופטת ליטל" באתר כאן חינוכית
* 

קטגוריה:תוכניות טלוויזיה ישראליות לילדים
קטגוריה:תוכניות טלוויזיה ישראליות שעלו לשידור בשנת 2019
קטגוריה:כאן חינוכית: תוכניות וסדרות
קטגוריה:תוכניות שצולמו באולפני הרצליה
סילברדון

**גילי בנימין** (נולד ב-1969), ידוע בשם הבמה **סילברדון**, הוא תקליטן, ראפר וזמר-יוצר ישראלי.

## ביוגרפיה
גילי בנימין נולד באשדוד לאב ממוצא יהודי תימני, ואם ממוצא יהודי פולני. בנימין הפסיק את לימודיו בגיל 17 ונסע למסעות גלישת ים בספרד ופורטוגל.

בגיל 14, הושפע בנימין מאמני רגאיי כגון בוב מארלי. לאחר שירות צבאי של שלוש שנים בחיל השריון, נסע לקנדה, ולאחר מכן גם לארצות הברית, שם פקד, בין השאר, מועדוני מוזיקה ג'מייקנית.

ב-1990 החל סילברדון את קריירתו המוזיקלית. באותה תקופה, הוזמן על ידי המפיק "סטילי" לשתף פעולה עם בית הדיסקים שלו "Steelie &Cleavy". בנימין השתתף בפסטיבלים ואירועי Sting, Sumset, Sunsplash ושר, בין היתר, לצידם של בוג'ו בנטון, ריטה מארלי, זיגי מארלי, ביני מן ואחרים.

ב-1994 הוציא את אלבומו הראשון באנגלית, "Silverdon 1", האלבום זכה להצלחה רבה בג'מייקה, אך מכירותיו כשלו בישראל. בהמשך הוציא אלבום נוסף באנגלית בהוצאת חברת Cutting Edge, ושני אלבומים בעברית בהוצאת החברות NMC ופונוקול, שזכו להצלחה רבה אף הם.

בישראל, פעל בנימין במועדון מוזיקת הרגאיי "סווטו" בתל אביב. כמו כן, בנימין שיתף פעולה עם אמני היפ-הופ ישראליים וביניהם שאנן סטריט, דורי בן זאב, סאבלימינל, פילוני, אדיר כוכבי ואחרים. בשובו לישראל השלים בנימין לימודים אקדמיים בתחום ההיסטוריה של עם ישראל באוניברסיטת תל אביב ועבד בנמל אשדוד.

## חיים אישיים
גילי בנימין גרוש ואב לשני בנים.

## דיסקוגרפיה
### אלבומי אולפן
* 1994: *Silverdon 1*
* 1997: *Silverdon 2*
* 2001: *דברו!*
* 2006: *האיש והחיה*

## קישורים חיצוניים

* 
* 

קטגוריה:זמרים-יוצרים ישראלים
קטגוריה:זמרי רגאיי ישראלים
קטגוריה:ראפרים ישראלים
קטגוריה:אשדוד: מוזיקאים
קטגוריה:בוגרי אוניברסיטת תל אביב
קטגוריה:ישראלים שנולדו ב-1969
ארץ המלכה אליזבת

שמאל|ממוזער|מפת ארץ המלכה אליזבת
**ארץ המלכה אליזבת** (באנגלית: **Queen Elizabeth Land**) הוא חלק מיבשת  אנטארקטיקה אשר ממשלת הממלכה המאוחדת טוענת לריבונותה כחלק מהטריטוריה הבריטית באנטארקטיקה.

ממשלת הממלכה המאוחדת נתנה לאזור את שמו, והוא הגדול מבין 14 הטריטוריות הבריטיות שמעבר לים. 

האזור ממוקם מדרום לים ודל, בין קווי האורך 20° מערב ו-80° מערב, בין מדף הקרח רון-פילכנר ועד קוטב הדרומי. 

שטח זה היה ללא שם עד שנת 2012, אם כי לרוב השטח, באופן לא רשמי קראו ארץ אידית' רון  בין השנים 1947–1968, השטח כולל אזורים שבריטניה, צ'ילה ו ארגנטינה טענו לריבונות עליהם.

## גאוגרפיה

ארץ המלכה אליזבת גדולה בשטחה פי שניים משטח בריטניה. 

צורת הארץ היא צורת פלח משולש, עם קודקוד אחד בקוטב הדרומי. הארץ גובלת בצפונה במדף הקרח רון-פילכנר; בצפון מזרח בארץ קואטס; במזרח בארץ המלכה מוד, ובמערב גובלת בקו הנמתח מהקוטב הדרומי ועד זרם הקרח ראטפורד.

הרי פנסקולה (שהתגלו בשנת 1956) נמתחים לאורך 450 קילומטרים בכיוון צפון-מזרח - דרום-מערב במרכז ארץ המלכה אליזבת.

## היסטוריה
### מקור השם

לרגל ביקורה של המלכה אליזבת השנייה במשרד החוץ וחבר העמים של הממלכה המאוחדת בלונדון ב-18 בדצמבר 2012, הכריז משרד החוץ כי שטח זה (437,000 קמ"ר) ב ייקרא על שמה של המלכה אליזבת. מזכיר המדינה לענייני החוץ וחבר העמים הבריטי, וויליאם הייג, אמר שמתן השם היה "מחווה הולמת בסיום שנת יובל היהלום למלכות אליזבת השנייה".

### תגובה בינלאומית

ארגנטינה, שתביעת ריבונותה בשטח אנטארקטיקה הארגנטינאית חופף עם התביעה הבריטית לריבונות בשטח, ביקרה את מתן השם, וטענה כי מדובר ב"פרובוקציה" בזמן המחלוקת בין ארגנטינה לבריטניה על השליטה באיי פוקלנד (אף הם טריטוריה בריטית שמעבר לים).

משרד החוץ של רוסיה פרסם הצהרה כי אמנת אנטארקטיקה משנת 1959 (עליה חתומה גם רוסיה) אוסרת על טענות ריבונות באנטארקטיקה.

## ראו גם

* ארץ הנסיכה אליזבת -  הקריה אף היא על שם המלכה אליזבת השנייה

## לקריאה נוספת

* כתבה על מתן השם לארץ המלכה אליזבת באתר חדשות ה-BBC
* מתנות שניתנו למלכה אליזבת לרגל יובל היהלום למלכותה באתר החדשות ABC

## קישורים חיצוניים

* ארץ המלכה אליזבת באתר ממשלת בריטניה
* ארץ המלכה אליזבת באתר הגאזט האנטארקטי המשווה SCAR של ממשלת אוסטרליה

## הערות שוליים

*
המלכה אליזבת
המלכה אליזבת
קטגוריה:יובל היהלום של המלכה אליזבת השנייה
קטגוריה:2012 בממלכה המאוחדת
פרנסיסקו מורנו

ממוזער|פרנסיסקו מורנו
ממוזער|האבנים של פרנסיסקו מורנו במוזיאון לה פלטה
ממוזער|פסל של פרנסיסקו מורנו במוזיאון לה פלטה
**פרנסיסקו מורנו** (בספרדית: **Francisco Pascasio Moreno**; 31 במאי 1852 – 22 בנובמבר 1919) היה חוקר ומגלה ארצות ארגנטיני. הוא כונה פריטו מורנו. פירוש המונח "פריטו" הוא מומחה. מורנו זכור בעיקר בזכות תרומתו הרבה לקביעת חלוקת פטגוניה בין ארגנטינה לצ'ילה. בהשפעתו קיבלה ארגנטינה כשלושה רבעים משטח פטגוניה. לאחר קביעת אופן חלוקת השטח תרם רבות לפיתוח פטגוניה. קרחון פריטו מורנו נקרא על שמו.
## ביוגרפיה וקריירה
מורנו נולד בבואנוס איירס למשפחה דתית. למד בבית ספר פרטי נוצרי. את זמנו הפנוי הקדיש לאיסוף מאובנים ביחד עם אביו. בגיל 14 הקים מוזיאון ביתי בו הוצגו המאובנים שאסף. בשנת 1872 היה בין מייסדי האקדמיה הלאומית למדעים של ארגנטינה. מיד לאחר מכן יצא למסע מחקר ראשון לפרובינציית ריו נגרו, שבפטגוניה. מסע זה היה הראשון בסדרת מסעות לגילוי אזור זה. בינואר 1876 הגיע לאגם נאוול ואפי הנמצא בחלק הדרומי של הרי האנדים. ב-15 בפברואר 1877 גילה את אגם ארחנטינו ונתן לו את שמו. ב-2 במרץ באותה שנה גילה את הר פיץ רוי וקרא לו על שמו של רוברט פיצרוי, שהיה קפטן של ספינת המחקר הביגל.

בנוסף לגאוגרפיה התמחה מורנו גם באנתרופולוגיה. ב-1 ביולי 1880 מורנו הרצה לפני האגודה האנתרופולוגית של פריז על שתי גולגולות פרה-היסטוריות שמצא באזור ריו נגרו.

במסעו בשנת 1880 נאסר על ידי בני שבט טוולצ'ה ונידון למות. הוא הצליח להימלט יום לפני הוצאתו להורג.

בשנים 1882 ו-1883 חקר את הרי האנדים מבוליביה לכיוון דרום. ב-1884 ו-1885 חקר אזורים בפטגוניה הדרומיים מריו נגרו.

מורנו ידוע גם בזכות עמידת ועל האינטרסים של ארגנטינית במסגרת הסכם הגבולות מ-1881 בין צ'ילה לארגנטינה. קביעת הגבול הסתמכה במידה רבה על סקרי שטח שביצע.

פרנססיקו מורנו נפטר בשנת 1919 ונקבר בבית הקברות לה רקולטה. בשנת 1944 הועברו שרידי גופתו לאי Centinela שבאגם נאוול ואפי.

### ניהול מוזיאונים והקמת אתרים לאומיים
בשנת 1888 ייסד מורנו את מוזיאון לה פלטה להיסטוריה של הטבע. זהו המוזיאון החשוב מסוגו בדרום אמריקה. מרונו אף ניהל את המוזיאון הזה. המוצגים המדעיים והאנתרופולוגיים שמורנו אסף תרמו לעיצוב המורשת התרבותית של ארגנטינה. בשנת 1903 תרם מורנו שטחים שניתנו לו בפטגוניה, כהוקרה על תרומתו לקביעת גבולות בפטגוניה המקונים לארגנטינה את מרבית השטח, לצורך הקמת פארק לאומי. הפארק הלאומי שהוקם הוא Nahuel Huapi National Park.

### מדליות ופרסים
מורנו תרם רבות למחקר של פטגוניה. על תרומתו זו קיבל בשנת 1907 מדליית זהב מהחברה הגאוגרפית המלכותית של בריטניה. בשנת 1909 קיבל מדליית זהב הנקראת Cullum Geographical Medal. Cullum Geographical Medal היא מדליה הניתנת על ידי החברה הגאוגרפית האמריקאית.
Cullum Geographical Medal היא הפרס הוותיק ביותר הניתן על ידי החברה הגאוגרפית האמריקאית החל משנת 1896.

## קישורים חיצוניים

* 

* Francisco Moreno, "Two Prehistoric Skulls Brought Back from the Rio Negro", Internet Archive



## הערות שוליים

קטגוריה:בואנוס איירס: אישים
קטגוריה:ארגנטינאים
קטגוריה:מגלי ארצות
קטגוריה:ילידי 1852
קטגוריה:נפטרים ב-1919
בן זימר

**בנג'מין זימר** (באנגלית: **Benjamin Zimmer**; נולד בשנת 1971) הוא בלשן אמריקאי, לקסיקוגרף ופרשן לענייני שפות. הוא בעל טור על שפות ב"וול סטריט ג'ורנל" ועורך תורם ב"אטלנטיק". הוא היה בעבר בעל טור על אודות שפות ב"הבוסטון גלוב" ובמגזין "הניו יורק טיימס", ועורך המילונים האמריקאיים בהוצאת אוניברסיטת אוקספורד. זימר היה בעבר גם עורך בכיר של Vocabulary.com ו-VisualThesaurus.com.

## קריירה
זימר סיים את לימודיו באוניברסיטת ייל בשנת 1992 עם תואר ראשון בבלשנות, והמשיך ללמוד אנתרופולוגיה בלשנית באוניברסיטת שיקגו. על מחקריו בשפות אינדונזיה קיבל מלגות מהקרן הלאומית למדע, מתוכנית פולברייט, ומהמועצה לחקר מדעי החברה . הוא לימד באוניברסיטת קליפורניה בלוס אנג'לס, במכללת קניון  ובאוניברסיטת ראטגרס.

בשנת 2005 נבחר זימר לעוזר מחקר  במכון למחקר במדעים קוגניטיביים של אוניברסיטת פנסילבניה, ותרם באופן קבוע ל-Language Log, בלוג קבוצתי בנושא שפה ובלשנות. הוא נבחר לעורך המילונים האמריקאיים בהוצאת אוניברסיטת אוקספורד בשנת 2006, ובשנה שלאחר מכן השיק את "From A to Zimmer" ("מ-A ל-Zימר"), טור לקסיקוגרפיה שבועי בבלוג ההוצאה.

בשנת 2008 מונה זימר למפיק בפועל של Visual Thesaurus, כלי עזר אינטראקטיבי מבית Thinkmap בע"מ. הוא עורך את התוכן המקוון של Visual Thesaurus ושל אתר האחות שלו, Vocabulary.com, וכותב טור קבוע בנושא מקורות מילים שכותרתו "Word Routes".

מחקריו של זימר על מקורות המילה צוטטו לעיתים קרובות בטור "On Language" של ויליאם ספייר  במגזין "ניו יורק טיימס". ב-11 במרץ 2010, הודיע עורך המגזינים של ה"טיימס", ג'רלד מרזורטי , על מינויו של זימר למחברו החדש של הטור "On Language", לאחר שספייר, קודמו ומייסד הטור, מותו בסוף 2009. הטור האחרון של זימר במדור "On Language" פורסם ב-27 בפברואר 2011.

ב-18 בדצמבר 2011 הודיע "הבוסטון גלוב" כי זימר יהיה בעל טור קבוע על אודות שפות במדור "רעיונות" של העיתון ביום ראשון. הוא פרסם את טורו עבור "הגלוב" עד 28 ביוני 2013, אז החל לכתוב טור שבועי עבור מהדורת השבת של "וול סטריט ג'ורנל" תחת הכותרת "Word on the Street".

כתיבתו של זימר לשפה הופיעה בשתי אנתולוגיות לרשומות בלוגים: "Ultimate Blogs" (בהוצאת Vintage, 2008, ) ו-"Far from the Madding Gerund" (בהוצאת William, James, 2006, ). הוא כתב גם עבור "סלייט", עבור "הניו יורק טיימס Book Review", עבור "The New York Times Sunday Review", ועבור "The Atlantic".

זימר הוא יו"ר ועדת המילים החדשות של "החברה האמריקאית לניבים"  וכיהן במועצה המבצעת של האגודה. הוא גם חבר בחברת המילונים של צפון אמריקה .

החברה הבלשנית של אמריקה  העניקה לזימר את פרס עיתונאות הבלשנות הראשון אי פעם בשנת 2014. בינואר 2017 היה זימר אחד הדוברים בסדרת ההרצאות הפומביות בנושא שפה של החברה.

## חיים אישיים
מתגורר בג'רזי סיטי עם אשתו מריה ועם בנו. הוא אחיו של העיתונאי וסופר המדע הפופולרי קארל זימר , ובנו של חבר הקונגרס לשעבר דיק זימר .

## קישורים חיצוניים

* 

## הערות שוליים

קטגוריה:סגל וול סטריט ג'ורנל
קטגוריה:סגל אוניברסיטת ראטגרס
קטגוריה:סגל אוניברסיטת קליפורניה בלוס אנג'לס
קטגוריה:סגל אוניברסיטת פנסילבניה
קטגוריה:בוגרי אוניברסיטת שיקגו
קטגוריה:בוגרי אוניברסיטת ייל
קטגוריה:בלשנים ולשונאים אמריקאים
קטגוריה:אמריקאים שנולדו ב-1970
רחל ניסים

**רחל (שלי) ניסים** (2 בדצמבר 1937 – 2 במאי 2012) הייתה אדריכלית ישראלית שפעלה בעיקר ב.

## ביוגרפיה

ניסים נולדה בפלובדיב שבדרום בולגריה בשם רחל, אך דבק בה הכינוי שלי (שבא מהשם רשל). עם פרוץ המלחמה המשיכה המשפחה להתגורר בעירם והם אף ניצלו מגירוש ברכבת משלוח שיועדה להישלח לאושוויץ. אביה נשלח לעבודה במחנה עבודה אך המשפחה ניצלה. ב-1948, זמן קצר לאחר שאחיה הבוגר היגר לארץ ישראל במסגרת עליית הנוער, היגרה גם היא עם הוריה. במשך שנים אחדות גרו במעברה בלוד בתנאים ירודים ובעוני, אך עדיין הצליחה להגיע להישגים בלימודי התיכון והוקפצה שתי כיתות. לאחר שירות צבאי בחיל האוויר פנתה ב-1957 ללימודי אדריכלות בטכניון בחיפה. בשונה מעמיתיה ללימודים שהגיעו ממשפחות מבוססות, הייתה ניסים חריגה גם בהיותה אישה. במהלך לימודיה נישאה עם מרדכי ניסים שעבד כעוזר רוקח ויחד הם עברו להתגורר בתל אביב. ב-1962 נולדה בתם הבכורה נירית ושלוש שנים לאחר מכן נולדה בתם השנייה שרית.

ניסים עבדה במשרדי אדריכלים פרטיים עם לגמר לימודיה וב-1965 הצטרפה כאדריכלית שכירה למחלקת התכנון של תנועת הקיבוץ המאוחד. במחלקה עבדה לצד אדריכלים כמו חנן הברון, נעמי יודקובסקי, ארנונה אקסלרוד וויטוריו קורינלדי. במסגרת זו תכננה מבני מגורים ומבני ציבור בקיבוצי התנועה בכל רחבי הארץ. ב-1989 עם סגירת המחלקה שבאה בעקבות משבר הקיבוצים, פעלה תקופה קצרה של שנתיים באופן עצמאי והתמקדה בתכנון בתי מגורים פרטיים. בתום התקופה הצטרפה לצוות האדריכלים במשרדו של האדריכל שלמה גנדלר שם פעלה עד סמוך לפטירתה ב-2012.

## מבנים בולטים שתכננה
* חדר אוכל בקיבוץ יטבתה
* חדר אוכל בקיבוץ מעיין ברוך
* חדר אוכל בקיבוץ חוקוק
* חדר אוכל בקיבוץ משאבי שדה (הרחבה)
* חדר אוכל בקיבוץ מנרה
* חדר אוכל בקיבוץ אורים
* חדר אוכל בקיבוץ עינת
* חדר אוכל בקיבוץ אפיק
* חדר אוכל בקיבוץ ניצנים (הרחבה)


Mayanbaruch18.JPG|חדר אוכל בקיבוץ מעיין ברוך
PikiWiki Israel 8961 Architecture of Israel.jpg|חדר אוכל בקיבוץ חוקוק
kurim03.JPG|חדר אוכל בקיבוץ אורים
Dining room in Mashabei Sadeh.jpg|חדר אוכל בקיבוץ משאבי שדה
Afik3013.JPG|חדר אוכל בקיבוץ אפיק
Dr-nizanim02.jpg|חדר אוכל בקיבוץ ניצנים
Dr-nizanim01.jpg|אולם האוכל בקיבוץ ניצנים


## קישורים חיצוניים
*מיכאל יעקובסון: סיבוב בחדר האוכל בקיבוץ אפיק בגולן, באתר 'חלון אחורי', 6 באוקטובר 2022
* מיכאל יעקובסון: סיבוב בחדר האוכל ובמצבת ההתגברות בקיבוץ חוקוק, באתר 'חלון אחורי', 18 במרץ 2020
* מיכאל יעקובסון: סיבוב בחדר האוכל בקיבוץ מעיין ברוך, באתר 'חלון אחורי', 5 באפריל 2018
* מיכאל יעקובסון: סקירה אדריכלית מצולמת על חדר האוכל בקיבוץ אורים, באתר 'חלון אחורי', 2 בפברואר 2016
* מיכאל יעקובסון: סקירה אדריכלית מצולמת על חדר האוכל בקיבוץ משאבי שדה, באתר 'חלון אחורי', 19 בדצמבר 2015
* מיכאל יעקובסון: סקירה אדריכלית על קיבוץ מנרה באתר 'חלון אחורי', 26 במאי 2015
* מיכאל יעקובסון: סיבוב בחדר האוכל בקיבוץ יטבתה, באתר 'חלון אחורי', 3 ביולי 2023
*מיכאל יעקובסון: סיבוב בחדר האוכל בקיבוץ גבים, באתר 'חלון אחורי', 20 בספטמבר 2024

קטגוריה:אדריכליות ישראליות
קטגוריה:אדריכלים ישראלים
קטגוריה:תל אביב-יפו: אישים
קטגוריה:ישראליות ילידות בולגריה
קטגוריה:ישראלים ילידי בולגריה
קטגוריה:בוגרות הטכניון - מכון טכנולוגי לישראל: אדריכלות
קטגוריה:בוגרי הטכניון - מכון טכנולוגי לישראל: אדריכלות
קטגוריה:ישראליות שנולדו ב-1937
קטגוריה:ישראלים שנולדו ב-1937
קטגוריה:ישראליות שנפטרו ב-2012
קטגוריה:ישראלים שנפטרו ב-2012
רקלה מוסוליני

**רקלה מוסוליני** (באיטלקית: **Rachele Mussolini**; 11 באפריל 1890 – 30 באוקטובר 1979) הייתה אשתו של הרודן הפשיסטי האיטלקי, בניטו מוסוליני. נותרה בחיים לאחר שהוא הוצא להורג בשנת 1945 יחד עם פילגשו קלרה פטצ'י, והאריכה חיים לאחר מכן.

## הקשר למוסוליני
רקלה מוסוליני נולדה בשנת 1890 למשפחת איכרים בשם גוידי (Guidi), אביה אגוסטינו גוידי ואימה אנה לומברדי. לאחר מות האב הפכה אימה לפילגשו של אלסנדרו מוסוליני, אביו של בניטו מוסוליני. בשנת 1910 עברו האם והבת לבית מוסוליני. כך שבניטו מוסוליני הכיר את רקלה גוידי, שהייתה צעירה בשבע שנים, במשך זמן רב. נוצר קשר בין השניים. ב -1 בספטמבר 1910 נולדה בתם אדה מקשר זה. כניסת האם לבית מוסוליני לא הייתה מכיוון שבני הזוג חיו בנישואים פרועים. אלה שבאותה תקופה החוק האיטלקי אפשר זאת. רקלה הצעירה התפעלה מבניטו מוסוליני ושניהם פתחו במערכת יחסים.

ב־17 בדצמבר 1915 נישאו רקלה ובניטו בטקס אזרחי בלומברדיה. בשנת 1914, שנה לפני נישואיו לרקלה, נישא מוסוליני לקוסמטיקאית רפואית בשם אידה דאלסר ממילאנו, ואף נולד לו ממנה בן, בניטו אלבינו מוסוליני, בו סירב להכיר. כאשר עלה לשלטון, רדף את אידה דאלסר ואת בנם המשותף, והביא לאשפוזם בכפייה במוסדות פסיכיאטריים, ואף למותה של אידה בשנת 1937 ולרציחתו של בניטו אלבינו בשנת 1942.

## ילדיה
לבניטו ורקלה מוסוליני נולדו חמישה ילדים, שתי בנות ושלושה בנים: אדה מוסוליני (1910–1995), שנולדה מחוץ לנישואים שבעלה היה הרוזן גליאצו צ'אנו, שר החוץ בממשלתו של מוסוליני, ויטוריו מוסוליני (1916–1997), ברונו מוסוליני (1918–1941), רומנו מוסוליני (1927–2006), שהיה נשוי לאחותה של סופיה לורן ואנה מריה מוסוליני (1929–1968).

## נאמנותה למוסוליני
בתקופת שלטונו של מוסוליני, הוצגה רקלה מוסוליני כדוגמת מופת של עקרת הבית והאם הפשיסטית. רקלה הייתה מודעת למערכת היחסים של מוסוליני עם פילגשו קלרה פטצ'י וניסתה לסיימה, אך לא הצליחה.

היא נותרה נאמנה למוסוליני עד הסוף. אך ב־28 באפריל 1945 היא לא הייתה עם מוסוליני כשהוא ופילגשו, קלרה פטצ'י, נלכדו והוצאו להורג על ידי פרטיזנים איטלקים. רקלה מוסוליני ניסתה לברוח מאיטליה לאחר מלחמת העולם השנייה, אך היא נעצרה בעיר קומו, הסמוכה לשווייץ על ידי פרטיזנים איטלקים. היא הועברה לידי צבא ארצות הברית והוחזקה באי איצ'יה בצפון מפרץ נפולי, אך שוחררה לאחר מספר חודשים. היא ביקשה כי ימסרו לה את גופתו של מוסוליני, בקשה שנענתה רק כעבור עשור. בהמשך פתחה מסעדה. לאחר התדיינות משפטית היא קיבלה פנסיה משלטונות הרפובליקה האיטלקית, כאלמנתו של פקיד ציבור, משנת 1975 ועד מותה.

## לקריאה נוספת
* דניס מק-סמית, **מוסוליני**, הוצאת ספרית אופקים עם עובד, 2004.

## קישורים חיצוניים

* דן לחמן, מוסוליני - הרהורים על דיקטטור, חלק א', באתר אימגו, 2005
* 

קטגוריה:הפילגשות של בניטו מוסוליני
קטגוריה:אישים באיטליה בתקופת הפשיזם
רקלה מוסוליני
קטגוריה:הוגי דעות ומנהיגים אנטישמים
קטגוריה:ילידות 1890
קטגוריה:איטלקים שנולדו ב-1890
קטגוריה:נפטרות ב-1979
קטגוריה:איטלקים שנפטרו ב-1979
יחסי מצרים–מקסיקו

**יחסי מצרים–מקסיקו** הם היחסים הדיפלומטיים בין מצרים למקסיקו. שתי המדינות חברות באו"ם.

## היסטוריה
במהלך ההתערבות הצרפתית השנייה במקסיקו הסכים מוחמד סעיד פאשא ממצרים לשלוח לערת הקיסר נפוליאון השלישי גדוד עזר של 447 חיילים מצרים-סודנים (רובם חיילים סודנים עם קצינים מצרים) למקסיקו. באותה תקופה נהוג היה לחשוב שחיילים מאפריקה "יתאימו" טוב יותר לחום במקסיקו מאשר הצרפתים. בשנת 1867 נשלחו 326 החיילים שנותרו בחיים לצרפת לפני שחזרו למצרים.

בשנת 1905 פתחה מקסיקו קונסוליה בעיר הנמל אלכסנדריה כדי לסייע לספינות מקסיקניות שעצרו בעיר לפני או אחרי נסיעה בתעלת סואץ. בשנת 1922 השיגה מצרים עצמאות מבריטניה ויחסים דיפלומטיים בין מצרים למקסיקו כוננו ב-31 במרץ 1958. בשנת 1960 שתי המדינות פתחו שגרירות קבועה בבירות זו של זו, בהתאמה. מאז, היחסים בין שתי המדינות התבססו ברובם על כבוד הדדי ושיתוף פעולה בנושאים בינלאומיים באו"ם. בשנת 1975 ביקר נשיא מקסיקו, לואיס אצ'ווריה אלברס, במצרים ובשנת 1981 ביקר במצרים גם הנשיא חוסה לופס פורטייו.

בספטמבר 2015 הותקפה בטעות קבוצה של 14 תיירים מקסיקנים על ידי כוחות הביטחון המצריים בזמן ששהו בחופשה במדבר המערבי של מצרים. גורמים מצריים אמרו כי כוחות הביטחון חשבו את התיירים למחבלים. במהלך הפיגוע נהרגו שמונה אזרחים מקסיקנים ושישה נפצעו. ממשלת מקסיקו גינתה את האירוע וקראה לחקירה ממצה של האירוע. שרת החוץ של מקסיקו, קלאודיה רואיס מסיו, הצהירה כי ממשלת מקסיקו לא תנתק את היחסים הדיפלומטיים עם מצרים בגלל האירוע.

בשנת 2018 חגגו שתי המדינות 60 שנה ליחסים דיפלומטיים.

## ביקורים רמי דרג
**ביקורים רמי דרג ממצרים למקסיקו**
* מזכיר המדינה לענייני חוץ בוטרוס בוטרוס-ג'אלי (1981, 1984, 1987)
* שר התרבות פרוק חוסני (2008)
* סגן שר החוץ מוחמד עוראבי (2010)

**ביקורים רמי דרג ממקסיקו למצרים**
* שר החוץ אמיליו אוסקאר רבאסה (1974)
* הנשיא לואיס אצ'ווריה אלברס (1975)
* הנשיא חוסה לופס פורטייו (1981)
* שר החוץ ברנרדו ספולוודה אמור (1986)
* תת-שרת החוץ לורדס ארנדה בסאורי (2009)
* שרת החוץ פטריסיה אספינוסה קנטיאנו (2010)
* שרת החוץ קלאודיה רואיס מסיו (2015)

## הסכמים דו צדדיים
שתי המדינות חתמו על כמה הסכמים דו-צדדיים כמו הסכם על חילופי תרבות (1960); הסכם סחר (1963); הסכם לשיתוף פעולה כלכלי (1984); הסכם לשיתוף פעולה תרבותי, מדעי וטכני (1987) והסכם לשיתוף פעולה חינוכי (1987).

## יחסי סחר
בשנת 2018 הסתכם המסחר הכולל בין מצרים למקסיקו ב-135 מיליון דולר. הייצוא העיקרי של מצרים למקסיקו כולל: חלקי רכב, כותנה וטקסטיל. הייצוא העיקרי של מקסיקו למצרים כולל: צינורות מעטפת גז ושמן, גלילי מתכת, זרעי שומשום ואלכוהול (טקילה). מצרים היא שותפת הסחר השלישי בגודלה של מקסיקו באפריקה. חברות מקסיקניות לאומיות רבות כגון סמקס, Gruma, KidZania, Rotoplas ו-Sukarne פועלות במצרים.

## נציגויות דיפלומטיות
מצרים מחזיקה במקסיקו שגרירות במקסיקו סיטי בלבד. מאידך, מקסיקו מחזיקה במצרים שגרירות בקהיר וקונסוליה כללית באלכסנדריה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי מקסיקו–סוריה

**יחסי מקסיקו–סוריה** הם היחסים הדיפלומטיים בין המדינות המקסיקניות המאוחדות לרפובליקה הערבית הסורית. שתי המדינות הן חברות מייסדות של האו"ם.

## היסטוריה
בראשית המאה ה-20 היגרו כמה אלפי סורים מהאימפריה העות'מאנית (שסוריה הייתה אז חלק ממנה) למקסיקו. רבים מהמהגרים הסורים היו ממוצא יהודי בעיקר מחלב ודמשק. כמה אינטלקטואלים, פוליטיקאים ואנשי עסקים מקסיקניים בולטים הם ממוצא סורי.

מקסיקו וסוריה כוננו יחסים דיפלומטיים ב-28 באוגוסט 1950. בשנת 1958 הצטרפה סוריה למצרים כחלק מהרפובליקה הערבית המאוחדת. באותה שנה נפסקו היחסים בין מקסיקו לסוריה בזמן שמקסיקו קיימה יחסים דיפלומטיים עם קהיר. בשנת 1961 עזבה סוריה את האיחוד והפכה שוב לאומה עצמאית. מקסיקו כוננה מחדש את היחסים הדיפלומטיים עם סוריה בספטמבר 1961.

בשנת 1994 פתחה מקסיקו קונסוליית כבוד בדמשק. באוקטובר 2009, ביקרה שרת החוץ המקסיקנית, לורדס ארנדה בזאורי, סוריה. במהלך ביקורה היא נפגשה עם שר החוץ הסורי ואליד אל-מועלם וחזרה על האינטרס של מקסיקו להרחיב ולחזק את נוכחותה באזור, כמו גם בחיזוק היחסים עם מדינות ערב. בדצמבר 2010 ביקר שר הסביבה הסורי, קווקאב סבח אל-דייא, במקסיקו כדי להשתתף בכנס שינויי האקלים של האו"ם בקנקון.

במרץ 2011 החלה מלחמת האזרחים הסורית. מאז, היחסים בין שתי המדינות לא קיימים. מאז פתיחת מלחמת האזרחים עמדתה של מקסיקו הייתה לגנות את האלימות שגרמו הצדדים המעורבים בה והביעה דאגה מההשלכות החמורות והטרגדיה ההומניטרית הנובעת מהמשבר באותה מדינה. מקסיקו גינתה בחריפות את השימוש בכלי נשק כימיים והפרות חמורות של זכויות האדם והחוק ההומניטארי הבינלאומי. במקסיקו מעריכים כי הפתרון הביצועי היחיד לסכסוך בסוריה הוא בעל אופי פוליטי, וקראה לקהילה הבינלאומית לפעול באחריות ולהימנע מלשלוח ציוד וכלי נשק צבאיים לאף אחד מהצדדים. בשנת 2014 סגרה מקסיקו את קונסוליית הכבוד שלה בדמשק.

ביולי 2014 ביקר שר החוץ המקסיקני ז'וזה אנטוניו מיאדה בירדן וביקר בביקור במחנה הפליטים הסורי בזעתרי כדי לצפות במשבר ההומניטרי העומד בפני הפליטים. בשנת 2015 ממשלת מקסיקו איפשרה לכמה פליטים סורים להגיע למקסיקו ולהשלים את השכלתם באוניברסיטה, בסיוע ארגון לא ממשלתי מקסיקני מקומי. מקסיקו תרמה גם 3 מיליון דולר לתמיכה בפליטים סורים בירדן, לבנון וטורקיה.

## ביקורים רמי דרג
**ביקורים רשמיים ממקסיקו לסוריה**
* שר החוץ לורדס ארנדה (2009)

**ביקורים רמי דרג מסוריה במקסיקו**
* השר לאיכות הסביבה קווקאב סבח אל-דייא (2010)

## היחסים בין שתי המדינות
שתי המדינות חתמו על הסכם לשיתוף פעולה חינוכי ותרבותי (2004).

## יחסי סחר
בשנת 2018 הסתכם המסחר בין שתי המדינות ב-815 אלף דולר. הייצוא העיקרי של מקסיקו לסוריה כולל: פלפל גולמי וחומצות גרעין ומלחים שלהם. הייצוא העיקרי של סוריה למקסיקו כולל: עור, צמחים וזרעי אניס.

## נציגויות דיפלומטיות
* מקסיקו מוסמכת לסוריה משגרירותה בקהיר, מצרים.
* לסוריה אין נציגות דיפלומטית במקסיקו.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי מקסיקו–עיראק

**יחסי מקסיקו–עיראק** הם היחסים הדיפלומטיים בין הרפובליקה של עיראק למדינות המקסיקניות המאוחדות.

## היסטוריה
בסוף המאה ה-19 ותחילת המאה ה-20 הגיעו כמה גלים של הגירה ערבית למקסיקו, כאשר רבים הגיעו מעיראק של ימינו. בשנת 1932 השיגה עיראק את עצמאותה מבריטניה. ב-25 בספטמבר 1950, עיראק ומקסיקו כוננו יחסים דיפלומטיים. בשנת 1977 עיראק פתחה שגרירות במקסיקו סיטי ובשנת 1978 פתחה מקסיקו שגרירות בבגדאד.

בשנת 1980 נבחרה מקסיקו כחברה לא קבועה במועצת הביטחון של האומות המאוחדות. בספטמבר 1980, ביחס למלחמת איראן–עיראק, מקסיקו הצביעה בעד החלטה 479 של מועצת הביטחון של האו"ם הקוראת לאיראן ולעיראק לחדול מיידית מכל שימוש נוסף בכוח ובמקום זאת ליישב את המחלוקת שלהם באמצעות משא ומתן. בשנת 1981 גינתה מקסיקו את ישראל בהפצצת הכורים הגרעיניים בעיראק ממש מחוץ לבגדאד. באפריל 1986 סגרה מקסיקו את שגרירותה בבגדאד כתוצאה ממלחמת איראן–עיראק.

באוגוסט 1990 פלשו כוחות עיראקיים לכווית והחלו את מלחמת המפרץ. מקסיקו גינתה את הפלישה והכוונה של עיראק לסיפוח כווית ומקסיקו תמכה בהחלטה של מועצת הביטחון של האו"ם 660. כמו כן היא דרשה מעיראק להסיג את כוחותיה מכווית ותמכה בסנקציות נגד ממשלתו של הנשיא סדאם חוסיין. בשנת 2002, מקסיקו שוב נבחרה כחברה בלתי קבועה במועצת הביטחון של האו"ם. באותה שנה, ארצות הברית ניסתה לשכנע את מקסיקו לתמוך בפלישה אמריקאית לעיראק בעקבות הטענה כי עיראק מחזיקה נשק להשמדה המונית, אולם מקסיקו סירבה לתמוך בפלישה וסירבה לנתק את היחסים הדיפלומטיים עם עיראק. במרץ 2003 גינתה מקסיקו את מלחמת עיראק.

במשך תקופה קצרה בשנת 2003, עיראק סגרה את שגרירותה במקסיקו סיטי, עם זאת, היא פתחה מחדש את משלחתה הדיפלומטית בהמשך אותה שנה. כחברים שאינם קבועים במועצת הביטחון של האו"ם, מקסיקו הצביעה בעד ההחלטות הבאות בנושא עיראק: החלטה 1441, החלטה 1483 והחלטה 1500. מאז מלחמת עיראק, מקסיקו תמכה והצביעה בעד שיקום עיראק ולשמירה על זכותו הבסיסית של העם העיראקי על משאבי הטבע שלהם, כמו גם על זכותו להחליט על עתידו.

## ביקורים רמי דרג
**ביקורים רמי דרג מעיראק למקסיקו**
* סגן שר החוץ מונטיר אוריים (1979)
* שר הסחר מוחמד מהדי סאלח (2002)

## מלגות
מדי שנה העניקה ממשלת מקסיקו באמצעות משרד החוץ מלגות לאזרחים עיראקים ללימודי התמחות כמו תואר שני, דוקטורטים, מחקר דוקטורט או שהות בפוסט-דוקטורט, ובנוסף, הם יכולים גם ללמוד את השפה הספרדית ולימודי התרבות המקסיקנית במשך שישה חודשים באוניברסיטה האוטונומית הלאומית במקסיקו, מרכז ההוראה לזרים.

## יחסי סחר
בשנת 2018 הסתכם המסחר בין עיראק למקסיקו ב-21.8 מיליון דולר. הייצוא העיקרי של עיראק למקסיקו כולל: חלקים מעוצבים, דבקים אנאירוביים, יציקות רכב וצינורות. הייצוא העיקרי של מקסיקו לעיראק כולל: יחידות קירור דחוסות, בירה מאלט, צינורות אינטובציה ושסתומים. בשנת 2017 פעלו 15 חברות מקסיקניות בעיראק העוסקות בייצור והפצה של צינורות נפט, מסחור מכונות ויישומים חקלאיים; ומכירת ציוד רפואי ותרופות.

## נציגויות דיפלומטיות
* עיראק מחזיקה במקסיקו שגרירות במקסיקו סיטי.
* מקסיקו מוסמכת לעיראק משגרירותה באבו דאבי, איחוד האמירויות הערביות.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
תוכו רצוף אהבה (שיר)

**תוכו רצוף אהבה** הוא סינגל שהוקלט על ידי הזמר-יוצר הישראלי ישי ריבו. השיר יצא לאור ב-21 באוגוסט 2012, כסינגל הראשון מתוך אלבום הבכורה של ריבו, תוכו רצוף אהבה, וכסינגל הבכורה שלו. המילים "תוכו רצוף אהבה" נלקחו מפסוק בשיר השירים.

## רקע וכתיבה
השיר נכתב והולחן על ידי ישי ריבו והופק על ידי נדב ביטון. רבות ממילות השיר מבוססות על ביטויים מן המקורות היהודיים. לדוגמה, הביטוי "פאר תחת אפר" לקוח מתוך ספר ישעיהו. כמו כן, מופיע אזכור מהפיוט "אל נורא עלילה" ("מַמְצִיא לָנוּ מְחִילָה, לֹא רַק בִּשְׁעַת הַנְּעִילָה").

בסמוך לצאתו כסינגל, עלה השיר לרשת הזרמת המדיה ספוטיפיי וזכה ללמעלה מ-2 מיליון השמעות.

## וידאו קליפ
הווידאו קליפ הנלווה שצולם לשיר עלה לערוץ היוטיוב של ריבו ב-3 בספטמבר 2012. נכון לאוגוסט 2025, מונה הצפיות של הקליפ עומד על כ-24 מיליון.

## מיקומי שיא

## קישורים חיצוניים
* לדף השיר באתר הספרייה הלאומית

## הערות שוליים

קטגוריה:שירי 2012
קטגוריה:סינגלי בכורה מ-2012
קטגוריה:שירי ישי ריבו
קטגוריה:שירים בעברית
קטגוריה:מוזיקה יהודית
קטגוריה:שירים המבוססים על התנ"ך
קטגוריה:סינגלים בהוצאת NMC יונייטד אנטרטיינמנט
ממלכת לוב

**ממלכת לוב** (בערבית: **المملكة الليبية**), הייתה ממלכה שהתקיימה בלוב, מההכרזה על העצמאות בשנת 1951 ועד ההפיכה בשנת 1969.

## היסטוריה
ב-21 בנובמבר 1949 קיבלה העצרת הכללית של האומות המאוחדות החלטה להעניק עצמאות ללוב עד ל-1 בינואר 1952. אידריס, שהוכרז בהמשך כמלך לוב, ייצג אותה במשא ומתן עם האו"ם. ב-24 בדצמבר 1951, לוב הכריזה על עצמאותה כ**הממלכה המאוחדת של לוב**, מונרכיה חוקתית ותורשתית תחת המלך אידריס, המלך היחיד של לוב. כאשר הכריזה לוב על עצמאותה, היא הייתה אחת המושבות האירופיות הראשונות באפריקה שהשיגו עצמאות מדינית.

באותה שנה נחקקה החוקה הלובית הראשונה. האספה הלאומית ניסחה את החוקה וקבלה אותה בעיר בנגאזי ביום ראשון, ה-6 במוחרם, 1371 לשנה המוסלמית (ה-7 באוקטובר 1951). נשיא האספה הלאומית מוחמד אבולאסעד אל-עלים ושני סגניו עומר פאיק שוניב ואבו בכר אחמד אבו בכר הגישו את החוקה למלך אידריס והחוקה פורסמה ברשומות לוב.

עם גילוין של עתודות נפט רבות בלוב ב-1959, וההכנסות העצומות שהגיעו בעקבות מכירתו, הפכה לוב, אחת המדינות העניות בעולם, למדינה עשירה מאוד. על אף שמכירות הנפט שיפרו את כלכלתה של לוב, התעורר כעס בציבור כלפי המלך ושאר אנשי הממשל, מכיוון שרוב ההכנסות הגיעו לידי אותה אליטה ששלטה במדינה.

## צבא וכוח אכיפה
עם הקמת הממלכה של לוב ב-1952, היוו ותיקי הלוחמים של צבא סנוסי שקודם לכן היה לתנועת המתנגדים לשלטון האיטלקי את הגרעין לצבא המלכותי של לוב, שפעל תחת הדרכה וסיוע בריטי, ובהמשך גם סיועה אמריקאי.

תחילה צבא זה תפקדה כצבא פדרלי מצומצם עם כוח אדם של 1,835 איש בעוד מלך לוב אידריס וממשלתו הסתמכו על המשטרה לביטחון הפנים שמנתה כ-5,000 עד 6,000 אנשים וחולקה לפי מחוזות עם סמכויות נרחבות. אם זאת בהמשך מספר כוח אדם של הצבא גדל המלצת יועצים שנשלחו מטעם בריטניה וארצות הברית. 

### חיל האוויר וצי
עם הקמת הצבא הגיעו לידיו גם מטוסי תובלה מסוג דקוטה ומטוסי אימון מסוג T-33 שוטינג סטאר. בהמשך נחתם הסכם מול ארצות הברית לרכישת עשרה מטוסי קרב מסוג F-5 יחד עם הקמת מתחם הכשרה אמריקאי בלוב. וחיל הים שמנה בתחילה רק שתי שולות מוקשים בריטיות שהיה לעיקר הכוח הימי הלוחם.

## ההפיכה בשנת 1969
ב-1 בספטמבר 1969, קבוצה קטנה של קציני צבא בהנהגת רב-סרן בן 26 בשם מועמר קדאפי, ביצעה הפיכה בלוב, הדיחה את אידריס הראשון, מלך לוב בזמן שזה שעה מחוץ למדינה, והגלה אותו למצרים. המשטר החדש ביטל את המונרכיה והכריז על הקמתה של הרפובליקה הערבית הלובית. מאז ועד ההתקוממות בלוב (2011), שלט במדינה מועמר קדאפי כרודן דיקטטורי.

## קישורים חיצוניים

## הערות שוליים

קטגוריה:לוב: היסטוריה
קטגוריה:מדינות לשעבר באפריקה
קטגוריה:מדינות לשעבר במזרח התיכון
קטגוריה:מדינות ערב לשעבר
קטגוריה:מדינות שהוקמו ב-1951
קטגוריה:מדינות וטריטוריות שהתפרקו ב-1969
ריצ'רד בריאן

**ריצ'רד הדסון בריאן** (באנגלית: **Richard Hudson Bryan**; נולד ב-16 ביולי 1937) הוא פוליטיקאי אמריקאי, שכיהן כחבר הסנאט של ארצות הברית מטעם מדינת נבדה בשנים 1989–2001. טרם היבחרו לסנאט מטעם המפלגה הדמוקרטית, היה בריאן מושלה ה-25 של נבדה במשך שש שנים, כתובע הכללי של המדינה וכחבר הסנאט של נבדה.

## ביוגרפיה
בריאן נולד בוושינגטון הבירה בקיץ 1937, וסיים את לימודיו הגבוהים באוניברסיטת נבדה ברינו ב-1959, שם היה חבר באחווה אלפא טאו אומגה. הוא סיים את לימודי תואר ראשון במשפטים במכללת הסטינגס למשפטים של אוניברסיטת קליפורניה. ב-1963 התקבל ללשכת עורכי הדין של מדינת נבדה. הוא היה הסנגור הציבורי הראשון של מחוז קלארק. בשנים 1972–1978 היה חבר הסנאט של נבדה, הבית העליון של בית המחוקקים של המדינה. ב-1979 מונה לתובע הכללי של נבדה וכיהן בתפקיד זה עד לשנת 1983.

ב-1982 נבחר בריאן למושל נבדה, והוא כיהן בתפקיד בין השנים 1983–1989. לאחר סיום כהונתו כמושל, הצליח בריאן להיבחר אל הסנאט של ארצות הברית ובמשך 12 שנה ייצג את מדינתו בבית העליון של הקונגרס האמריקאי. במהלך כהונתו בסנאט היה בריאן חבר בוועדת הכספים, בוועדת הבנקאות, בוועדת המסחר ובוועדת המודיעין. הוא בחר שלא להתמודד בבחירות חוזרות ב-2000. הוא נמנה בין שלושת הסנאטורים הדמוקרטים שהודיעו על אי-התמודדותם ב-2000 לצד דניאל פטריק מויניהאן מניו יורק ופרנק לוטנברג מניו ג'רזי.

בריאן ידוע לשמצה בקרב חוג המדענים בשל התנגדותו השמרנית לפרויקט סט"י, ובשל העובדה שהציג תיקון לתקציב המדינה של ארצות הברית ב-1994 שהבטיח את ביטול "סקר גלי-המיקרו ברזולוציה גבוהה" והפסקת פרויקט סט"י של מנהל האווירונאוטיקה והחלל הלאומי. בנאס"א נמתחה ביקורת רבה על בריאן בשל התנגדותו לפרויקט המשתמש בקרינה אלקטרומגנטית כדי לחפש חיים תבוניים מחוץ לכדור הארץ. בין השאר נטען כי עשה זאת מתוך נקמה בנאס"א ללא כל התחשבות בהשלכות מעשיו על המחקר המדעי.

בריאן התמקד גם במניעת השימוש בהר יוּקה כאתר אחסון לטווח ארוך של פסולת גרעינית. אף על פי שמאגר הפסולת הגרעינית בהר יוקה נבנה בעת כהונתו של בריאן בסנאט, התנגדותו למיזם המשיכה להיות פעילה זמן רב גם לאחר שבריאן פרש מהסנאט, בטרם הכריז נשיא ארצות הברית ברק אובמה על הפסקת השימוש בהר יוקה כמאגר פסולת גרעינית.

בראשית דצמבר 2019 הודיע בריאן על תמיכתו בהתמודדות סגן הנשיא לשעבר ג'ו ביידן בבחירות המקדימות לנשיאות במפלגה הדמוקרטית לקראת הבחירות לנשיאות ארצות הברית 2020.

## קישורים חיצוניים

* 

## הערות שוליים

קטגוריה:התובעים הכלליים של נבדה
קטגוריה:חברי בית המחוקקים של נבדה
קטגוריה:חברי הסנאט של ארצות הברית מנבדה
קטגוריה:סנאטורים חברי המפלגה הדמוקרטית
קטגוריה:מושלי נבדה
קטגוריה:מושלי מדינות ארצות הברית מהמפלגה הדמוקרטית
קטגוריה:בוגרי אוניברסיטת נבדה ברינו
קטגוריה:בוגרי בית הספר למשפטים של אוניברסיטת קליפורניה
קטגוריה:סנגורים ציבוריים אמריקאים
קטגוריה:אמריקאים שנולדו ב-1937
טום ברוק

**טום ברוק** (באנגלית: **Tom Brooke**; נולד בשנת 1978) הוא שחקן אנגלי. הוא ידוע בעיקר מהופעותיו בתפקיד ת'יק קווין בסרט "רדיו רוק" (2009), ביל ויגינס ואנדי אפסטד בסדרות "שרלוק" ו"שומר ראש" של ערוץ BBC One, ובתפקיד פיור בסדרה "פריצ'ר" של ערוץ AMC.

## ביוגרפיה
ברוק נולד בלונדון שבאנגליה. הוא בנו של השחקן פול ברוק. הוא למד בבית הספר אליין (Alleyn's School) שבדאלוויץ' בלונדון, ובאוניברסיטת האל. את הכשרתו המקצועית רכש באקדמיה למוזיקה ולאמנויות הדרמה של לונדון.

בעונה השלישית של סדרת הטלוויזיה "שרלוק" גילם ברוק את דמותו של ביל ויגינס. ב-2013 שיחק בתפקיד לות'אר פריי בעונה השלישית של סדרת הפנטזיה "משחקי הכס" של רשת HBO. עוד שיחק בתפקיד פיור בסדרה "פריצ'ר" של AMC.

ב-2011 שיחק ברוק בתפקיד לי הטיפש במחזה "ג'רוזלם" של גֶ'ז באטרוורת', בתיאטרון רויאל קורט. בשנת 2012 גילם שוב את הדמות בתיאטרון אפולו בווסט אנד, והוחלף על ידי ג'וני פלין. אחר כך לוהק לתפקיד ראשי בהפקה מחודשת התיאטרון הלאומי של המחזה "המטבח" מאת ארנולד וסקר.

## פרסים
ברוק זכה בפרס TMA לשחקן המשנה הטוב ביותר על תפקידו במחזה "The Long and the Short and the Tall" שהועלה ב-2006 בתיאטרון ליסאום בשפילד.

## פילמוגרפיה
### קולנוע

### טלוויזיה

## קישורים חיצוניים

* טום ברוק בהפקות של תיאטרון רויאל קורט

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אנגלים שנולדו ב-1978
ארץ אידית' רון

**ארץ אידית' רון** (באנגלית: **Edith Ronne Land**) היא אזור באנטארקטיקה.

ארץ אידית' רון גובלת בארץ פאלמר ובארץ אלזוורת' ממערב, בארץ המלכה אליזבת מדרום, ובארץ קואוטס ממזרח.

ארץ אידית' רון כללה את אזור מדף הקרח רון-פילכנר ואת האי ברקנר (האי השני בגודלו של אנטארקטיקה), כמו גם מספר איים אחרים המוקפים על ידי מדף הקרח.

## היסטוריה
### גילוי ומיפוי האזור
האזור התגלה על ידי משלחת החקר האנטארקטית רון בעונת המחקר (הקיץ האנטארקטי) 1947–1948.

### מקור השם

שמה של ארץ אידית' רון ניתן לה על ידי צ'ילה.

האזור נקרא על שמה של אידית' רון, שהייתה האישה הראשונה שהייתה חברה מלאה במשלחת חקר אנטארקטי.

אידית' רון הייתה אשתו של קומנדר פין רון, מחיל המילואים של צי ארצות הברית, אשר הנהיג את משלחת החקר האנטארקטית רון, בין השנים 1947–1948.

#### אזורים שנקראו בעבר בשם זה

בשנת 1947 רון חקר אזור נרחב מדרום למדף הקרח שבלט לים וודל על שמה של אשתו.

עם זאת, בין השנים 1957–1958 התברר כי מדף הקרח היה גדול משחשבו, וכולל שטחים שנחשבו בעבר כ"ארץ אידית' רון".

הוועדה המייעצת לשמות אנטארקטיים החליטה בשנת 1968 לקרוא למדף הקרח כולו על שמה של אידית' רון - הוא "מדף הקרח רון"; צ'ילה, כאמור, נתנה לאזור אחר את השם "ארץ אידית' רון".

## לקריאה נוספת

• Dee Molenaar, Robert A. Wharton, Jr., John Schutt, **[http://publications.americanalpineclub.org/articles/12198514300/Mountaineering-in-Antarctica MOUNTAINEERING IN ANTARCTICA]**

## קישורים חיצוניים

* ארץ אידית' רון באתר הגאזט האנטארקטי המשווה SCAR של ממשלת אוסטרליה
* קורות חייה של אידית' רון

## הערות שוליים

אידית' רון
נשיא טנזניה

**נשיא טנזניה** (בסוואהילי: **Rais wa Jamhuri ya Muungano wa Tanzania**) הוא ראש המדינה וראש הרשות המבצעת של טנזניה. הוא גם המפקד העליון של הכוחות המזוינים של המדינה.

הנשיא נבחר בבחירה ישירה על ידי הציבור לכהונה בת חמש שנים. לצידו נבחר גם סגן נשיא. הנשיא רשאי להיבחר לתקופת כהונה נוספת אחת בלבד.

על פי חוקת המדינה ממנה הנשיא את ראש הממשלה – בכפוף לאישור הפרלמנט – ואת חברי הקבינט.

מקום מושבו של הנשיא הוא במעון האיקולו שבעיר הבירה לשעבר דאר א-סלאם.

## נשיאי טנזניה
# ג'וליוס נייררה, 1964–1985
# עלי חסן מוויני , 1985–1995
# בנג'מין מקפה , 1995–2005
# ג'קאיה קיקווטה , 2005–2015
# ג'ון מגופולי, 2015–2021
# סמיה סולוהו, 2021 ואילך

## קישורים חיצוניים
* 

*
קטגוריה:טנזניה: פוליטיקה
תפילה עושה מחצה

**תפילה עושה מחיצה** הוא ביטוי המופיע בויקרא רבה לפיו תפילה מסייעת לאדם רק בקבלת מחצית התוצאה בה חפץ, כדברי רבי יהושע בן לוי, ובניגוד לדברי רבי יהודה, לפיו התשובה עושה מחצה והתפילה עושה כולה. עניין זה עולה גם בנדידת בני ישראל במדבר. בזכות תפילתם של בני ישראל, הם זכו לשבת י"ט שנים במדבר קדש וי"ט שנים נדודים.

## השלמת מחצית התפילה
פני יהושע בלב אריה על פרשת וארא פרש את פנייתו של דוד המלך, , לפיו האדם מבקש סליחה שלוש פעמים - בשלוש תפילות העמידה בהן אומרים . ולאור זאת התפילה של האדם אחרי תפילת שחרית הופכת למחצה. אחרי תפילת מנחה נותרת רביעית (מחצית מהנותרת בשחרית) ובתום תפילת ערבית נותרת שמינית. הואיל וכך, ככל שאדם ירבה בתפילה כך תגדל ישועתו. עניין זה מופיע גם בפנים יפות לפיו משה כופל בקשתו כפלים על מרים שנצטרעה.

לפי ביאור של הרה"ק רבי נפתלי מרופשיץ, מסיבה זו כופלים ומבקשים שנמצא חן בעיני אלוהים ואדם (ברכות יז א). על פניו, אם נמצא חן בעיני האל, אין לאדם צורך שישא חן בעיני אדם אלא נצרכת הכפילות לוודא כי לכל הפחות תתקיים מחציתה הראשונה של הבקשה.

המלצה נוספת להשלמת מחצית התפילה היא לבקשה בתוך שאר ישראל.

## הסיבה שתפילה עושה מחציתה
על סמך פירוש בדרש משה על תהילים סא, שתי פרשנויות לעניין:
# התפילה מועילה רק עבור מידת הרחמים וכן כאשר ה' ישמע את רינת האדם, לפי הפסוק, תתקבל מלוא הבקשה.
# בגלות האדם זקוק לסיוע ממונים שיעלו את התפילה לשמים ולכן כוחה פוחת.

הסבר אחר טוען כי טבעו של האדם לדרוש כפלים מהנצרך ולכן ממילא כשמחצית התפילה מתקבלת היא עושה חלקה.

ההסבר אחרון טוען כי לתפילה שני חלקים. מחציתה הראשון ניתן בידי הקב"ה ומחצית השני ניתן על ידי האדם - המקבל אותה. כאשר האדם אינו ממלא את תפקידו כראוי בעולם, הוא הופך לכלי קיבול שאינו יכול לקבל את התוכן האלוקי לתוכו. התפילה עוזרת לאדם להפוך לכלי ראוי וכך הוא מקבל תוכנו.

## הערות שוליים

קטגוריה:ניבים וביטויים חז"ליים
קטגוריה:תפילה
Uno

**Uno** (בעברית: **אחד**) הוא שיר באנגלית וספרדית, שנכתב והולחן על ידי ויקטור סיבירנין, דניס צוקרמן ואיליה פרוסקין ובוצע על ידי ליטל ביג. ב-12 במרץ 2020 השיר נחשף כשיר הרוסי לאירוויזיון 2020 בתוכנית טלוויזיה בערוץ הראשון של רוסיה.

עם למעלה מ-171 מיליון צפיות, Uno הוא השיר הנצפה ביותר בערוץ היוטיוב של תחרות האירוויזיון.

## קישורים חיצוניים

## הערות שוליים

קטגוריה:שירי אירוויזיון 2020
קטגוריה:שירי רוסיה באירוויזיון
קטגוריה:שירים באנגלית
קטגוריה:שירים בספרדית
הר לופה

**הר לופה** (באנגלית: **Mount Lupa**) הוא הר שטוח, מכוסה קרח בחוף המערבי של ארץ גרהאם שבאנטארקטיקה.

ההר ממוקם בין קרחון רומולוס וקרחון מרטין, בסמוך דרומית-מזרחית להר בלק ת'אמב, ו-9 קילומטרים ממזרח לראשו של מפרץ ריימיל.

גובהו של ההר 1,625 מטרים מעל פני הים; על פי בסיס הנתונים peakbagger, מעולם לא העפילו לפסגת ההר.

## היסטוריה
### גילוי ומיפוי ההר

ההר נסקר לראשונה בשנת 1936 על ידי המשלחת הבריטית אל ארץ גרהאם בפיקודו של ג'ון רידוך ריימיל.

ההר נסקר בשנית בין השנים 1948–1949 על ידי סקר שטחי חסות איי פוקלנד.

### מקור השם

שמו של ההר ניתן לו על ידי סקר שטחי חסות איי פוקלנד.

השם ניתן בעת שניתנו שמם של קרחון רומולוס וקרחון רמוס.

השמות מקורם בסיפור מהמיתולוגיה הרומית על רומולוס ורמוס - תאומים שזאבה (בלטינית: "לופה") הניקה אותם.

מוצאו של קרחון רמוס סמוך למוצאו של קרחון רומולוס (קרחונים תאומים), ושניהם נובעים ממדרונות הר לופה.

## ראו גם
* קרחון רומולוס
* קרחון רמוס

## קישורים חיצוניים
* הר לופה באתר הסקר הגאולוגי של ארצות הברית
* הר לופה באתר הגאזט האנטארקטי המשווה SCAR של ממשלת אוסטרליה
* הר לופה באתר peakbagger
* הר לופה באתר mountainplanet

## הערות שוליים

לופה
לופה
יחסי דנמרק – דרום אפריקה

**יחסי דנמרק–דרום אפריקה** הם היחסים הדו-צדדיים בין דנמרק לדרום אפריקה.

## סקירה כללית
דנמרק הייתה תומכת חזקה מאוד בתנועה נגד האפרטהייד. המלכה מרגרט השנייה ביקרה בדרום אפריקה ב-1996. הנשיא נלסון מנדלה ביקר בדנמרק בשנת 1999. לדנמרק הייתה תמיד תוכנית לשיתוף פעולה בפיתוח פעילה מאוד עם דרום אפריקה משנות ה-60, שהוחלפה לתוכנית סיוע משנת 1995. דנמרק סייעה ב-4 מיליארד כתר דני. דנמרק נותרה תומכת חזקה ב-NEPAD.

הסחר בין דרום אפריקה לדנמרק גבר מאז 1994. דנמרק מספקת עזרה לדרום אפריקה מאז אותה תקופה.

קשרי תרבות בין דרום אפריקה לדנמרק נקבעים בין השאר בפורומים, בחברה הדנית בדרום אפריקה ובאיגוד העסקים הנורדי-דרום אפריקני.

## נציגויות דיפלומטיות
* דנמרק מחזיקה בדרום אפריקה שגרירות בפרטוריה.
* דרום אפריקה מחזיקה בדנמרק שגרירות בקופנהגן.
שמאל|ממוזער|שגרירות דרום אפריקה בקופנהגן

## הערות שוליים

קטגוריה:ערכים ללא קטגוריות פיזיות - יחסי חוץ
יחסי דנמרק–צ'ילה

ממוזער|שגרירות צ'ילה בקופנהגן
**יחסי דנמרק–צ'ילה** מתייחסים ליחסים הנוכחיים וההיסטוריים בין צ'ילה לדנמרק. היחסים בין המדינות מתוארים כ"ידידותיים" ומצוינים.

## רקע
שתי המדינות חתמו על הסכם סחר ב-4 בפברואר 1899. ב-23 בדצמבר 1931 נחתם הסכם התיישבות והסכם פיוס בין צ'ילה לדנמרק. בשנת 1965 נחתם הסכם שיתוף פעולה מדעי וטכני. המועצה העסקית הצ'ילאית-דנית הוקמה בשנת 2004. המועצה נוצרה עבור נציגי העסקים שעבדו בצ'ילה ובדנמרק.

בשנת 2009, צ'ילה ייצאה בשווי 840 מיליון DKK לדנמרק, ואילו דנמרק ייצאה לצ'ילה בשווי 645 מיליון DKK. בשנת 2010 השקיעה חברת Vestas הדנית 250 מיליון דולר בטאלינאי אוריינטה, צ'ילה.

שני נשיאי צ'ילה, פטריסיו איילווין, ואדוארדו פריי רואיס-טאגלה ביקרו בדנמרק במהלך כהונתם. ב-26 בינואר 2004 ביקר בדנמרק נשיא צ'ילה, ריקארדו לאגוס.

## נציגויות דיפלומטיות
* צ'ילה מחזיקה בדנמרק שגרירות בקופנהגן.
* דנמרק מחזיקה בצ'ילה שגרירות בסנטיאגו.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ